Document ID: 32002R1836

Κανονισμός (ΕΚ) αριθ. 1836/2002 της Επιτροπής
της 15ης Οκτωβρίου 2002
για την τροποποίηση του κανονισμού (ΕΚ) αριθ. 2138/97 για την οριοθέτηση των ομοιογενών ζωνών παραγωγής ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΚ) αριθ. 1513/2001(2),
τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου(3), όπως τροποποιήθηκε τελευταία από τον κανονισμό (ΕΚ) αριθ. 1639/98(4), και ιδίως το άρθρο 19,
Εκτιμώντας τα ακόλουθα:
(1) Το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε ελαιόλαδο πρέπει να καθορίζονται για κάθε ομοιογενή ζώνη παραγωγής επί τη βάσει των στοιχείων που παρουσιάζουν τα κράτη μέλη παραγωγής.
(2) Η οριοθέτηση των ζωνών παραγωγής εμφαίνεται στο παράρτημα του κανονισμού (ΕΚ) αριθ. 2138/97 της Επιτροπής, της 30ής Οκτωβρίου 1997, για την οριοθέτηση των ομοιογενών ζωνών παραγωγής ελαιολάδου(5), όπως τροποποιήθηκε τελευταία από τον κανονισμό (ΕΚ) αριθ. 2193/2001(6). Για διοικητικούς και διαρθρωτικούς λόγους, είναι αναγκαίο να τροποποιηθούν οι ομοιογενείς ζώνες παραγωγής για την περίοδο εμπορίας 2001/02 στην Ισπανία και στην Ιταλία.
(3) Tα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2138/97 τροποποιείται ως εξής:
1. Στο σημείο A, οι επαρχίες "Brescia", "Roma", "Caserta", "Lecce", "Potenza", "Cosenza", "Reggio Calabria", "Vibo Valentia", "Siracusa" και "Sassari" αντικαθίστανται σύμφωνα με το παράρτημα του παρόντος κανονισμού.
2. Στο σημείο Δ, τίτλος "Comunidad autónoma Andalucía", στη ζώνη 4 ("Serranía de Ronda") της επαρχίας "Málaga" προστίθεται η κοινότητα "Genalguacil".
3. Στο σημείο Δ, τίτλος "Comunidad autónoma Aragón":
- στη ζώνη 2 της επαρχίας "Zaragoza" προστίθεται η κοινότητα "Ruesca",
- στη ζώνη 3 προστίθεται η κοινότητα "Cuervo (El)" και στη ζώνη 4 της επαρχίας "Teruel" προστίθεται η κοινότητα "Segura de Baños",
- στη ζώνη 5 της επαρχίας "Huesca" προστίθενται οι κοινότητες "Ibieca" και "Ortilla".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 2002.

Labels: 17
6